**Ministru kabineta rīkojuma projekta**

**„Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 42.0 versija”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 42.0 versija” (turpmāk – Projekts) paredz apstiprināt un iekļaut informācijas un komunikāciju tehnoloģiju (turpmāk – IKT) mērķarhitektūras 42.0 versijā  projekta aprakstu „Mašīntulkošana (2.kārta)”. Ieviešot Mašīntulkošanas sistēmas 2.kārtu, tiks nodrošināts jauns un mūsdienīgs publiskās pārvaldes saziņas kanāls ar sabiedrību, izstrādājot publiskās pārvaldes virtuālo asistentu koplietošanas pakalpojumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta 2015.gada 17.novembra noteikumu Nr.653 „Darbības programmas „Izaugsme un nodarbinātība” 2.2.1.specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” 4.punkts un 13.2.apakšpunkts.
2. Deklarācijas par Māra Kučinska vadītā Ministru kabineta iecerēto darbību 35.9.uzdevums „Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”, Rīcības plāna pasākums „Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”, 5.darbības rezultāts „Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”.
3. Ministru kabineta 2017.gada 10.augusta rīkojuma Nr.422 „Par darbības programmas „Izaugsme un nodarbinātība” 2.2.1.specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2.pasākuma „Kultūras mantojuma digitalizācija” projektu iesniegumu atlases 2.kārtas projektu sarakstu Eiropas Savienības fondu 2014. – 2020.gada plānošanas periodam” 1.punkts.
4. Ministru kabineta 2016.gada 10.februāra rīkojuma Nr.136 „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1 punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts paredz apstiprināt un iekļaut IKT mērķarhitektūras 42.0 versijā detalizētu projekta aprakstu „Mašīntulkošana (2.kārta)” (turpmāk – projekts „Mašīntulkošana (2.kārta)”), kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis projekta „Mašīntulkošana (2.kārta)” iekļaušanu IKT mērķarhitektūras kārtējā versijā. Projekts veicina darbības programmas „Izaugsme un nodarbinātība” specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” (turpmāk – SAM 2.2.1.) 2.2.1.1.pasākumam „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1.pasākums) izvirzīto rādītāju sasniegšanu, pilnveidojot vai no jauna izstrādājot trīs publiskās pārvaldes procesus un izveidojot divus jaunus IKT koplietošanas pakalpojumus, un publicējot 10 atvērtās datu kopas.**Projekta „Mašīntulkošana (2.kārta)”** **virsmērķis** ir veicināt darbības programmas „Izaugsme un nodarbinātība” SAM 2.2.1. pasākuma definēto rezultātu rādītāju sasniegšanu.**Projekta „Mašīntulkošana (2.kārta)”** **mērķi**:1. Izveidot jaunu un mūsdienīgu publiskās pārvaldes saziņas kanālu ar sabiedrību, izstrādājot publiskās pārvaldes virtuālo asistentu koplietošanas pakalpojumu.
2. Nodrošināt iedzīvotājiem ērtu un mūsdienīgu iespēju iegūt ar publiskās pārvaldes pakalpojumiem saistīto informāciju un saņemt atbildes uz jautājumiem par publiskajiem pakalpojumiem un to saņemšanas iespējām, integrējot virtuālo asistentu Latvija.lv lietotāju atbalsta nodrošināšanas procesā, Valsts pārvaldes iestāžu tīmekļvietņu vienotajā platformā un bibliotēku informācijas sistēmās.
3. Veicināt latgaliešu rakstu valodas saglabāšanu un attīstību digitālajā vidē, tās lietojuma sfēras paplašināšanu un popularizēšanu plašākai auditorijai, izveidojot rīku latgaliešu rakstu valodas pareizrakstības pārbaudei.

Esošajā situācijā ir identificētas šādas problēmas:1. nepietiekami izmantotas jauno tehnoloģiju iespējas publiskās pārvaldes saziņā un komunikācijā ar sabiedrību;
2. lietotāju atbalsta nodrošināšana un informācijas meklēšana Publiskās pārvaldes pakalpojumu platformā Latvija.lv aizņem salīdzinoši ilgu laiku;
3. ierobežotas latgaliešu rakstu valodas saglabāšanas, aizsardzības un attīstības iespējas digitālajā vidē.

Lai risinātu iepriekš minētās problēmas un sasniegtu noteiktos projekta „Mašīntulkošana (2.kārta)” mērķus, projekta ietvaros plānots veikt šādus pasākumus, to īstenošanas rezultātā izstrādājot publiskos un IKT koplietošanas pakalpojumus:1. publiskās pārvaldes virtuālo asistentu koplietošanas pakalpojuma izveidošana. Projekta „Mašīntulkošana (2.kārta)” ietvaros plānots izveidot šādus virtuālos asistentu lietojumus:
	1. virtuālā asistenta integrācija Latvija.lv. Virtuālais asistents dialoga formā palīdzēs atrast informācijas par iedzīvotāju interesējošo pakalpojumu;
	2. virtuālā asistenta integrācija citās publiskās pārvaldes platformās un citās publiskās pārvaldes iestāžu tīmekļvietnēs;
	3. virtuālā asistenta darbības nodrošināšana bibliotēku IS. Virtuālais asistents dialoga formā palīdzēs iegūt informāciju par bibliotēkām, grāmatām un autoriem, kā arī meklēt un rezervēt grāmatas un saņemt informāciju par to pieejamību;
2. Latgaliešu rakstu valodas pareizrakstības rīks:
	1. Projekta „Mašīntulkošana (2.kārta)” ietvaros mērķarhitektūras platformā tiks izveidots latgaliešu rakstu valodas pareizrakstības rīks, kurš palīdzēs latgaliešu valodas lietotājiem pārbaudīt latgaliešu valodā rakstītu vārdu pareizību atbilstoši latgaliešu valodas rakstu standartam un gramatikas sistēmai.

Koplietošanas pakalpojuma darbības nodrošināšanai tiks izmantota jau esošā Latvijas e-pārvaldes mašīntulkošanas platforma, tādējādi veicinot IKT risinājuma atkalizmantošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Kultūras informācijas sistēmu centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji, komersanti, valsts pārvalde, pašvaldības, biedrības, nodibinājumi. |
| 2. | Tiesiskā regulējuma ietekme uz tautsaimniecību un administratīvo slogu | Projekta „Mašīntulkošana (2.kārta)” īstenošanas rezultātā tiks samazināts publiskās pārvaldes iestāžu, kā arī Latvija.lv atbalsta dienesta pieteikumu skaits, kas saistīts ar standarta problēmsituāciju jautājumiem. Tāpat tiks veicināta publiskās pārvaldes efektivitāte, izstrādājot virtuālo asistentu kā IKT koplietošanas pakalpojumu, nodrošinot tā darbību projekta „Mašīntulkošana (2.kārta)” ietvaros attīstāmajiem risinājumiem, kā arī visām pārējām publiskās pārvaldes iestādēm, kas nākotnē vēlēsies attīstīt virtuālo asistentu lietojumu komunikācijā ar sabiedrību.1. Tiek pieņemts, ka līdz ar virtuālā asistenta ieviešanu, tas spēs risināt rutīnas jautājumus, tādējādi samazinot publiskās pārvaldes lietotāju atbalsta dienestā un/ vai klientu apkalpošanā strādājošo publiskās pārvaldes darbinieku patērēto laiku atbilžu sagatavošanai par 25 % (iestādes, kas izmantos Valsts pārvaldes iestāžu tīmekļvietņu vienotajā platformā (turpmāk –TVP) integrēto virtuālo asistentu).
2. Virtuālā asistenta ieviešana Latvija.lv sniegs iespēju samazināt Valsts reģionālās attīstības aģentūras lietotāju atbalsta dienestā strādājošo laiku rutīnas problēmu pieteikumu / jautājumu apstrādei. Tiek plānots, ka virtuālais asistents pirmajos divos gados spēs atrisināt 60 % no šo rutīnas jautājumu apjoma (t.i., 4 800 X 60 % = 2 880 pieteikumu gadā), savukārt, sākot ar trešo darbības gadu 80 % no rutīnas jautājumu (t.i., 4 800 X 80 % = 3 840 pieteikumu gadā).
 |
| 3. | Administratīvo izmaksu monetārs novērtējums | 1. Tiek plānots, ka virtuālais asistents pirmajos divos gados pēc projekta īstenošanas darbosies 42 valsts pārvaldes iestādēs (kuras savas mājas lapas izvietos TVP), savukārt, sākot ar trešo gadu tas darbosies 60 valsts pārvaldes iestādēs. Izsakot ieguvumu kā potenciālo izmaksu ietaupījumu uz rutīnas jautājumu apstrādi, Projekta sociālekonomiskais ieguvums gadā uz vienu publiskās pārvaldes iestādi ir 2 844 *euro* (11 376 *euro* bruto darba alga gadā X 25 % (ietaupījums, ko veido virtuālais asistents)). Kopējais sociālekonomiskais ieguvums Projekta pārskata periodā ir 1 604 016 *euro*.
2. Pamatojoties uz Projekta sadarbības partnera Valsts reģionālās attīstības aģentūras sniegto informāciju, Latvija.lv atbalsta dienestā ir divi strādājošie, kuru pienākumi ir saistīti ar atbilžu sagatavošanu uz problēmu pieteikumiem. Viena strādājošā bruto mēneša alga ir 1 030 *euro*. Izsakot ieguvumu kā potenciālo izmaksu ietaupījumu uz rutīnas jautājumu apstrādi, Projekta sociālekonomiskais ieguvums pirmos divus gadus ir 2 966,40 *euro* gadā (t.i., 24 720 *euro* (kopā darba algas gadā) X 12% (rutīnas jautājumu īpatsvars no kopējo pieprasījumu skaita, ko virtuālais asistents atrisinās pirmajos divos gados), savukārt, sākot ar trešo gadu ietaupījums ir 3 955,20 *euro* gadā (t.i., 24 720 X 16%). Kopējais sociālekonomiskais ieguvums Projekta pārskata periodā ir 37 574,40 *euro*.
 |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 141 980 | 0 | 311 854 | 0 | 387 666 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 141 980 | 0 | 311 854 | 0 | 387 666 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 167 035 | 0 | 366 887 | 0 | 456 078 | 65 000 |
| 2.1. valsts pamatbudžets | 0 | 167 035 | 0 | 366 887 | 0 | 456 078 | 65 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -25 055 | 0 | -55 033 | 0 | -68 412 | -65 000 |
| 3.1. valsts pamatbudžets | 0 | -25 055 | 0 | -55 033 | 0 | -68 412 | -65 000 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | -25 055 | X | -55 033 | X | -68 412 | -65 000 |
| 5.1. valsts pamatbudžets | -25 055 | -55 033 | -68 412 | -65 000 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts „Mašīntulkošana (2.kārta)” tiks līdzfinansēts no Eiropas Reģionālās attīstības fonda (turpmāk – ERAF) līdzekļiem un tā kopējais finansējuma apjoms ir 990 000,00 *euro*, no tā ERAF finansējums sastāda 841 500,00 *euro* un valsts budžeta finansējums 148 500,00 *euro*.Lai nodrošinātu ilgtspējīgu projekta „Mašīntulkošana (2.kārta)” rezultātā izstrādāto IKT risinājumu darbību, pēc projekta termiņa beigām ir plānojamas IKT risinājumu uzturēšanas izmaksas. Izmaksas uzturēšanai ir nepieciešami 65 000,00 *euro* gadā (no tiem 20 000,00 *euro* infrastruktūras izvietošanas izmaksas gadā, 45 000,00 *euro* programmatūras uzturēšana, funkcionalitātes papildināšana). Uzturēšanas izmaksas nepieciešamas, sākot no 2021.gada. Kultūras informācijas sistēmu centrs ir publiskās pārvaldes Mašīntulkošanas platformas hugo.lv uzturētājs. Projektā „Mašīntulkošana (2.kārta)” papildinot platformu ar virtuālo asistentu funkcionalitāti, jaunos platformas pakalpojumus piedāvās visām valsts un pašvaldību iestādēm bez maksas. Ieguvumi rodas citām valsts pārvaldes iestādēm, kas šos pakalpojumus izmantos, un kā norādīts indikatīvajos sociālekonomisko ieguvumu aprēķinos, spēs samazināt valsts pārvaldes izdevumus (virtuālā asistenta lietojums publisko pārvalžu lietotāju atbalsta nodrošināšanas procesā, virtuālā asistenta lietojums Latvija.lv lietotāju atbalsta nodrošināšanas procesā, virtuālā asistenta lietojums reģionālo un galveno bibliotēku lietotāju atbalsta nodrošināšanas procesā). Projekta īstenošanas rezultātā tiks radīti sociālekonomiskie ieguvumi 5 278 291,21 *euro* apmērā 10 gadu periodā. Sociālekonomiskie ieguvumi pārsniedz Projekta investīcijas un uzturēšanas izmaksas. Ņemot vērā to, ka Kultūras informācijas sistēmu centrs ir pakalpojumu sniedzējs, pieaugot pakalpojumu lietotāju skaitam, un izmantošanas rādītājiem, palielinās IKT risinājuma uzturēšanas izmaksas un tās nav iespējams nodrošināt pilnā apmērā vai daļēja jau Kultūras informācijas sistēmu centram pieejamā finansējuma ietvaros, tomēr, ņemot vērā laika un resursu ietaupījumus, kas norādīts Projekta pielikumā, tiek paredzēts, ka samazināsies kopējās valsts pārvaldes izmaksas. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Projekta rezultātu uzturēšanai papildus nepieciešamais finansējums tiks pieprasīts normatīvajos aktos noteiktajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Kultūras informācijas sistēmu centrs, Valsts reģionālās attīstības aģentūra, Valsts kanceleja. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Ziediņš 67844889

Janis.Ziedins@kis.gov.lv